text: Teknolojii addunyaan tun argattee irraa fayyadamaa jirtu keessaa tokko makiinaadha. Makiinaan ilma namaatiif faaydaa heddu qaba. Makiinaan jalqaba hojjatame kam akka ta’e beekuun heddu rakkisaadha. Namuu yaada garagaraa kenna. Gariin waan goommaa afur qabuu fi lafarra deemu hunda makiinaadha jedhanii waaman. Warri Makiinaan isa motora qabuu fi boba’aan socho’u jedhanii amananis ni jiru. Hundaafuu warraaqsa Indastrii Awrooppaa keessatti uumame hordofuun jaarraa 15ffaa irraa kaasee makiinaa hojjachuuf namoonni hedduun yaalii godhaniiru. Namni hedduun awtomobiliin duraa, tan dhugaa bara 1885tti nama lammii Jarmanii tahe, kan Karl Benz jedhamuun hojjatame jedhu. Barruu tanaan qabxiilee ajaa’ibaa Makiinaan wal qabatan isinii dhiheessina.
text: #000003
text: Balaan makiinaa kan jalqabaa bara 1891 mudate. Balaan kunis biyya Ameerikaa magaalaa Ohaayoo keessatti kan mudate yoo tahu, shufeertichi makiinaa isaa osoo magaalaa keessa ari’utti jiru fireenni jalaa citee muka tokkotti buutee dhabbatte. Balaa kanaan makiinichi hedduu kan miidhame tahus, shofeertichi madaa xiqqoo malee hedduus hin miidhamne. Raashiyaa keessatti makiinaa xuraawe karaa irra oofuun dhoorkaadha. Yeroo gannaatti makiinaan hedduun bishaan xuraawaan itti faca’uu danda’a. Kun ammoo lakkoofsa taargaa dhoksuu mala. Sababa kanaaf namni makiinaa akkanaa magaalaa Mooskoo keessa oofu adabbiitu isa eeggata.
text: #000006